Karl-Maria Kertbeny

Karl-Maria Kertbeny of Károly Mária Kertbeny (berne Karl-Maria Benkert) (Wenen, 28 febrewaris 1824 – Boedapest, 23 jannewaris 1882) wie in Hongaarsk-Eastenryksk skriuwer, sjoernalist en oersetter. Hy is op it heden ferneamd meidat er de wurden homoseksualiteit en heteroseksualiteit betocht hat en dy yn 1869 yn twa brosjueres brûkt hat.

De famylje Benkert ferhuze nei Boedapest doe't er noch in bern wie. Hy fielde him likegoed thús yn Eastenryk, Dútslân as yn Hongarije. De Hongaarske skriuwer en literatuerhistoarikus Lajos Hatvany hat him sa beskreaun: "Dizze humeurige, fladderjende, ûnfolmakke skriuwer is ien fan de bêste en ûnrjochtlik fergetten Hongaarske memoireskriuwers." Hy sette wurken oer fan Hongaarske dichters en skriuwers yn it Dútsk, bygelyks dy fan Sándor Petfi, János Arany en Mór Jókai. Ta syn kunde hearden Heinrich Heine, George Sand, Alfred de Musset, Hans Christian Andersen en de bruorren Grimm.

Kategory:Hongaarsk sjoernalist
Kategory:Hongaarsk publisist
Kategory:Hongaarsk oersetter
Kategory:Hongaarsk aktivist
Kategory:Homorjochtenaktivist
Kategory:Hongaarsk persoan fan Eastenryksk komôf
Kategory:Persoan berne yn 1824
Kategory:Persoan stoarn yn 1882